Jabatan Forensik
Pengenalan
Perubatan Forensik adalah satu perkhidmatan merangkumi perspektif pengetahuan serta kepakaran perubatan dan saintifik yang digunakan dalam urusan perundangan dan kehakiman. Aplikasi kepakaran perubatan forensik digunakan bagi menentukan segala aspek kes- kes bercorak medikolegal seperti kes bunuh, bunuh diri, kes penderaan dan pengabaian kanak-kanak, kes keganasan domestik, kes jenayah seksual, kes kemalangan yang berbagai, kes ramai mangsa (mass disaster) dan lain-lain kes yang berhubung kait dengan perundangan perubatan. Ianya merangkumi bidang Perubatan Forensik dan Sains Forensik. Perubatan Forensik melibatkan aplikasi bidang perubatan untuk menentukan punca, manner dan mode kematian manakala Sains Forensik adalah bidang yang menggunakan aplikasi pengetahuan sains untuk membantu badan perundangan menegakkan keadilan dengan pengumpulan dan analisis bahan bukti.
Pada awal penubuhan, Unit Forensik di bawah Jabatan Kecemasan HSNZ. Kemudian Unit Perubatan Forensik di bawah Jabatan Patologi HSNZ. Bermula 3 Januari 2013, Jabatan Perubatan Forensik telah diketuai oleh seorang Pakar Perubatan Forensik dan jabatan ini mempunyai struktur organisasi sendiri.
Objektif
- Mengendalikan perkhidmatan perubatan forensik meliputi seluruh negeri Terengganu, iaitu pengurusan kematian, bedahsiasat, pemeriksaan di tempat kejadian dan siasatan kes-kes kecederaan jenayah yang bersangkutan dengan kanun keseksaan yang bermutu tinggi dan berkualiti dengan memberi fakta kes dan laporan yang betul dan cepat.
- Mengendalikan perkhidmatan pasukan tindakan forensik ketika bencana ramai mangsa dan kematian bencana serta menyediakan pasukan bertindak bencana peringkat Hospital Sultanah Nur Zahirah Kuala Terengganu untuk mengendalikan mangsa dengan cepat dan berkesan
- Menyediakan khidmat kaunseling yang bermutu serta sedia membantu waris si mati dan berhubung dengan NGO's yang berkaitan untuk sesi Khidmat Susulan dalam aspek 'Viktimologi' dan 'Grief Counseling'
- Menyediakan segala kelengkapan saintifik untuk menganalisis sampel/spesimen yang diambil semasa postmortem atau atas permintaan pihak perundangan serta memastikan rantaian bahan bukti terjamin.
Perkhidmatan yang disediakan
- Penerimaan dan penyerahan mayat dari wad
- Postmortem
- Siasatan di tempat kejadian
- Perdermaan organ dan tisu
Jadual perkhidmatan
24 jam, 365 hari setahun
SOP Jabatan
Rujuk AKPK Jabatan
FAQ
- Adakah pihak hospital menyediakan perkhidmatan mengurus jenazah?
TIDAK. Pihak hospital tidak menyediakan perkhidmatan mengurus jenazah tetapi pihak hospital hanya menyediakan tempat bagi proses pengurusan jenazah islam dan bukan islam secara percuma manakala segala kos berkaitan pengurusan jenazah berkenaan adalah di bawah tanggungjawab waris yang berususan terus dengan pengurus jenazah yang dihubungi.
- Adakah penyimpanan mayat di peti sejuk forensic dikenakan bayaran?
Tidak, tiada sebarang bayaran dikenakan.
|Jabatan Perubatan Forensik|
|Autospy Table||Grossing Station|
|Aktiviti-aktiviti Jabatan|
|Terengganu Forensik Conference 2018|
|Kursus Pengurusan Jenazah 2018|